ai4bharat/Pralekha huggingface dataset:
पंतप्रधान कार्यालय
पंतप्रधान दिल्लीतील मेजर ध्यानचंद राष्ट्रीय क्रीडा मैदानावर 16 फेब्रुवारी रोजी आदि महोत्सवाचे करणार उद्घाटन
कार्यक्रमात आदिवासी संस्कृती, हस्तकला, पाककृती, वाणिज्य आणि पारंपरिक कला यांचे भरविणार प्रदर्शन
आदिवासींनी पिकवलेल्या श्रीअन्नचे प्रदर्शन करण्यावर देणार विशेष भर
देशातील आदिवासी लोकांच्या कल्याणासाठी पावले उचलण्यात पंतप्रधान अग्रभागी आहेत, त्याचबरोबर देशाच्या वृद्धी आणि विकासामध्ये आदिवासींनी दिलेल्या योगदानाचा आदर पंतप्रधानांकडून केला जातो. राष्ट्रीय मंचावर आदिवासी संस्कृतीचे प्रदर्शन करण्यासाठी पंतप्रधान नरेंद्र मोदी यांच्या हस्ते उद्या, दि. 16 फेब्रुवारी रोजी दिल्लीतील मेजर ध्यानचंद राष्ट्रीय क्रीडा मैदानावर सकाळी 10:30 वाजता "आदी महोत्सव" या राष्ट्रीय आदिवासी महा-महोत्सवाचे उद्घाटन करण्यात येणार आहे.
या आदि महोत्सवामध्ये आदिवासी संस्कृती, हस्तकला, पाककृती, वाणिज्य आणि पारंपरिक कला यांचे प्रदर्शन करण्यात येणार आहे. या आदि महोत्सवाचे आयोजन आदिवासी व्यवहार मंत्रालयाच्या अंतर्गत आदिवासी सहकारी विपणन विकास महासंघ लिमिटेड  च्या वार्षिक उपक्रमानुसार करण्यात आले आहे. हा महोत्सव यावर्षी दिल्लीतील मेजर ध्यानचंद राष्ट्रीय क्रीडा मैदानावर 16 ते 27 फेब्रुवारी दरम्यान होणार आहे.
महोत्सवामध्ये 200 पेक्षा अधिक स्टॉल्स असणार आहेत. त्यांच्या माध्यमातून देशभरातील आदिवासींच्या जमातींचा समृद्ध आणि वैविध्यपूर्ण वारसा प्रदर्शित केला जाईल. या महोत्सवात सुमारे 1000 आदिवासी कारागीर - शिल्पकार सहभागी होणार आहेत. 2023 हे आंतरराष्ट्रीय भरडधान्य वर्ष म्हणून साजरे केले जात आहे, त्यानिमित्त आदिवासींनी पिकवलेल्या श्रीअन्नाचे प्रदर्शन करण्यावर विशेष लक्ष केंद्रित करण्यात येणार आहे. त्याचबरोबर हस्तकला, हातमाग, मातीची भांडी, दागिने इत्यादी गोष्टींचे आकर्षण या महोत्सवात असणार आहे.
पंतप्रधान कार्यालय
बुद्धीबळातील ग्रँडमास्टर प्रज्ञानानंदने आपल्या कुटुंबियांसह पंतप्रधानांची घेतली भेट
नवी दिल्ली, 31 ऑगस्ट 2023
बुद्धीबळातील ग्रँडमास्टर प्रज्ञानानंदने आपल्या कुटुंबियांसह पंतप्रधान नरेंद्र मोदी यांची आज 7 लोक कल्याण मार्ग इथे भेट घेतली.
प्रज्ञानानंदच्या ट्विटला प्रतिसाद देताना पंतप्रधानांनी ट्विट संदेशात म्हटले आहे;
“आज 7, लोक कल्याण मार्ग इथे खूप खास पाहुणे आले होते.
@rpragchess तुझ्या कुटुंबियांसह तुला भेटून आनंद झाला.
तू जिद्द आणि चिकाटीचे मूर्तिमंत रूप आहेस भारतीय युवक कोणतेही क्षेत्र जिंकू शकतात, याचे तू प्रत्यक्ष उदाहरण आहेस. आम्हाला तुझा सार्थ अभिमान वाटतो!"R.Aghor/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रेल्वे मंत्रालय
ऑक्सिजन एक्सप्रेसच्या माध्यमातून देशभरात 9440 मेट्रिक टन ऑक्सिजनचा पुरवठा
आतापर्यंत 150 ऑक्सिजन एक्सप्रेसने आपला प्रवास केला पूर्ण
55 टँकर्ससह 970 मेट्रिक टन वैद्यकीय ऑक्सिजन 12 ऑक्सिजन एक्सप्रेसचा प्रवास सध्या सुरु
ऑक्सिजन एक्सप्रेसच्या माध्यमातून 13 राज्यांत ऑक्सिजनची मदत पोचली, महाराष्ट्रात 521 मेट्रिक ऑक्सिजनचा पुरवठा
नवी दिल्ली, 16 मे 2021
सर्व अडथळ्यांवर मात करत आणि अडचणींवर तोडगा शोधत, भारतीय रेल्वेने देशभरातल्या विविध राज्यात द्रवरूप वैद्यकीय ऑक्सिजनचा पुरवठा करण्याचा आपला प्रवास सुरूच ठेवला आहे. आतापर्यंत भारतीय रेल्वेने विविध राज्यात, 590 टँकर्समधून 9440 मेट्रिक टन ऑक्सिजन पोचवला आहे.
आतापर्यंत 150 ऑक्सिजन एक्सप्रेसनी ऑक्सिजन पुरवठा करण्याचा आपला प्रवास पूर्ण करत विविध राज्यांना दिलासा देण्याचे काम केले आहे.
हे वृत्त तयार होईपर्यंत, 55 टँकर्ससह 970 मेट्रिक टन वैद्यकीय ऑक्सिजन 12 ऑक्सिजन एक्सप्रेसचा प्रवास सध्या सुरु होता.
केरळ, आंध्रप्रदेश, तेलंगणा, कर्नाटक आणि तामिळनाडू या दक्षिणेकडील राज्यांकडे ऑक्सिजन एक्सप्रेस पोचत असून, ऑक्सिजन गरजूंपर्यंत पोचवण्याचे काम अहोरात्र सुरु आहे.
तसेच NCR परिसरात, आतापर्यंत 5000 मेट्रिक टन ऑक्सिजन पोचवण्यात आला आहे.
गेल्या काही दिवसांपासून ऑक्सिजन एक्सप्रेसच्या माध्यमातून 800 मेट्रिक टन ऑक्सिजन दररोज देशाच्या विविध भागात पोचवला जातो आहे.
गरजू राज्यांना त्यांच्या विनंतीनुसार अधिकाधिक ऑक्सिजनचा पुरवठा करण्यासाठी रेल्वेचे प्रयत्न सुरु आहेत.
केरळसाठीची पहिली ऑक्सिजन एक्सप्रेस 118 मेट्रिक टन ऑक्सिजन घेऊन एर्नाकुलमला पोचली आहे.
आतापर्यंत, 521 मेट्रिक टन ऑक्सिजन एक्सप्रेस महाराष्ट्रात पोचला असून, 2525 मेट्रिक टन ऑक्सिजन उत्तरप्रदेशात, 430 मेट्रिक टन ऑक्सिजन मध्यप्रदेश, 200 मेट्रिक टन ऑक्सिजन उत्तराखंडला, 118 मेट्रिक टन ऑक्सिजन केरळला, 151 मेट्रिक टन ऑक्सिजन तामिळनाडू, 116 मेट्रिक टन ऑक्सिजन आंध्रप्रदेश तर 3320 मेट्रिक टन ऑक्सिजनपेक्षा जास्त ऑक्सिजन दिल्लीला पोचवण्यात आला आहे.
ऑक्सिजन एक्सप्रेस चालवणे ही गतिमान प्रक्रिया असून त्याच आकडे सातत्याने बदलत असतात. आज रात्री आणखी काही ऑक्सिजन एक्सप्रेस आपला प्रवास सुरु करण्याची अपेक्षा आहे.
रेल्वेने ऑक्सिजन पुरवठा करण्यासाठी विविध ठिकाणांचे मार्ग आणि पुरवठा स्थाने निश्चित केली असून राज्यांच्या ऑक्सिजनच्या गरजा पूर्ण करण्यासाठी पूर्ण सज्जता ठेवली आहे. द्रवरूप वैद्यकीय ऑक्सिजन आणण्यासाठी राज्यांकडून रेल्वेला टँकर्स दिले जात आहेत.
R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
वाणिज्य आणि उदयोग मंत्रालय
परशोत्तम रुपाला यांनी मूल्यवर्धित मांस उत्पादनांना चालना देण्यासाठी रोगमुक्त प्राणीक्षेत्र निर्माण करण्याचे केले आवाहन
मूल्यवर्धित मांस उत्पादनांच्या निर्यातीला प्रोत्साहन देण्यासाठी अपेडाने राष्ट्रीय व्यवसाय परिषदेचे केले आयोजन
पंतप्रधान नरेंद्र मोदी यांनी 2019 मध्ये देशातील पशुधनांमधील लाळ्या-खुरकुत  आणि ब्रुसेलोसिस या रोगांचे नियंत्रण आणि निर्मूलन करण्यासाठी 12,652 कोटी रुपयांच्या निधी आवंटीत करून राष्ट्रीय पशु रोग नियंत्रण कार्यक्रमाला केला होता आरंभ
मूल्यवर्धित मांस उत्पादनांच्या निर्यातीला चालना देण्यासाठी, केंद्रीय मत्स्यव्यवसाय, पशुसंवर्धन मंत्री परशोत्तम रुपाला यांनी हितसंबंधितांना देशात प्राणी रोगमुक्त विशिष्ट क्षेत्र निर्माण करण्याच्या दिशेने प्रयत्नशील रहाण्याचे आवाहन केले आहे.
25 मार्च, 2022 रोजी नवी दिल्ली येथे अपेडाने  आयोजित केलेल्या मूल्यवर्धित मांस उत्पादनांच्या निर्यातीला प्रोत्साहन देण्यासाठी राष्ट्रीय व्यवसाय परिषदेचे उदघाटन करताना रुपाला म्हणाले की, कुक्कुट पक्ष्यांमध्ये रोगाचा एकाला जरी प्रादुर्भाव झाला तरी, संपूर्ण देशचा 'रोगग्रस्त' झाला आहे, असे मानले जाते.
सिक्कीमला सेंद्रिय राज्य म्हणून घोषित करण्यात आलेल्या प्रारुपाचा उल्लेख करत आणि त्यातील उत्पादने बाजारामध्ये गुणवत्तापूर्ण असल्याचे सांगून ते म्हणाले,“सर्व संबंधितांनी छोटी-छोटी पावले उचलली पाहिजेत आणि छोट्या प्रदेशांतून- एका वेळी काही जिल्हे रोगमुक्त घोषित करण्यासाठी काम केले पाहिजे,”
रुपाला पुढे म्हणाले,की पाळीव प्राण्यांच्या आरोग्याच्या दृष्टीने भारत रोगमुक्त करण्यासाठी कृती करण्यायोग्य मुद्द्यांसह आराखडा तयार करण्यासाठी सर्व संबंधितांनी सर्वेक्षण सुरू करण्याची गरज आहे. “त्याचवेळी, दूषित क्षेत्रे ओळखण्यासाठी आणि अलग ठेवण्यासाठी कृती आराखडा तयार केला पाहिजे, जसे आपण कोविड-19 च्या प्रतिबंधासाठी केले आहे, असेही श्री रुपाला यांनी नमूद केले.
ते म्हणाले की,पाळीव प्राणी हे आपल्या ग्रामीण अर्थव्यवस्थेसाठी जीवन आधार प्रणाली आहेत, ते कठीण काळात उदरनिर्वाह चालवून टिकून रहाण्यास मदत करतात आणि ग्रामीण लोकांसाठी पोषणासाठी, विशेषत: प्रथिनांचा एक मोठा स्रोत आहेत. जनावरांची उत्पादकता वाढवण्यासाठी काम करण्याची गरज आहे.
श्री रुपाला यांनी मूल्यवर्धित मांस उत्पादने आणि डुकराचे मांस उत्पादनांच्या निर्यातीबद्दल दोन नियमावली पत्रिकांचे देखील प्रकाशन केले.
पशुसंवर्धन मंत्रालय उत्पादकता आणि गुणवत्तेत वाढ सुनिश्चित करण्यासाठी पाळीव प्राण्यांचे आरोग्य, आरोग्य आणि पोषण सुधारण्यासाठी पायाभूत सुविधांच्या विकासासाठी कार्य करत आहे, असे सांगत,ते असेही म्हणाले की, जगाने भारताने विक्रमी संख्येने कोविड-19 साठी लसीकरण केले हे पाहिले असून, सरकार सध्या पशुधनातील लाळ्या-खुरकुत  आणि ब्रुसेलोसिस निर्मूलनासाठी मोठ्या प्रमाणात लसीकरण मोहीम राबवत आहे.
सप्टेंबर 2019 मध्ये, पंतप्रधान नरेंद्र मोदी यांनी देशातील पशुधनांमधील लाळ्या-खुरकुत  आणि ब्रुसेलोसिसचे नियंत्रण आणि निर्मूलन करण्यासाठी राष्ट्रीय पशु रोग नियंत्रण कार्यक्रम सुरू केला होता. केंद्र सरकार पुरस्कृत कार्यक्रमांतर्गत केंद्राने 12,652 कोटी रुपयांचा निधी आवंटीत केला आहे; ज्याचे उद्दिष्ट देशातील 600 दशलक्षाहून अधिक गुरांचे लसीकरण करणे हा आहे.
"शेतकऱ्यांचे उत्पन्न वाढवण्यात पशुसंवर्धनाची भूमिका महत्त्वाची आहे,"अशी माहिती अपेडाचे अध्यक्ष डॉ. एम अंगमुथू यांनी या राष्ट्रीय परीषदेत आपल्या स्वागतपर भाषणात प्रतिनिधींना दिली. सेंद्रिय मध आणि मत्स्य उत्पादनांच्या निर्यातीत लक्षणीय वाढ साधताना भारत हा गोठवलेल्या आणि गोवंश मांसाचा सर्वात मोठा निर्यातदार आहे," डॉ अंगमुथू म्हणाले.
पंतप्रधान कार्यालय
कोविड -19 प्रतिबंधक लसीकरणाचा दोनशे कोटी मात्रांचा टप्पा पार केल्याबद्दल पंतप्रधान नरेंद्र मोदी यांनी देशवासीयांना दिल्या शुभेच्छा
नवी दिल्ली, 17 जुलै 2022
पंतप्रधान नरेंद्र मोदी यांनी विज्ञानावर विश्वास दाखविल्याबद्दल आणि कोविड 19 प्रतिबंधक लस मात्रांचा 200 कोटीचा टप्पा पार केल्याबद्दल देशवासीयांचे कौतुक केले आहे. पंतप्रधानांनी या मोहिमेत सहभागी झालेल्या डॉक्टर परिचारिका, वैज्ञानिक, पहील्या फळीतले कार्यकर्ते,संशोधक आणि उद्योजकांचे देखील अभिनंदन केले आहे.
यासंदर्भात केंद्रीय आरोग्य मंत्री मनसुख मांडवीय यांनी केलेल्या ट्विटवर पंतप्रधानांनी आपलं मनोगत सामायिक केले.
आपल्या ट्विटमध्ये पंतप्रधान म्हणतात, भारताने पुन्हा एकदा इतिहास घडवला आहे. कोविड प्रतिबंधक लस मात्रांचा 200 कोटींचा विशेष टप्पा पार केल्याबद्दल सर्व भारतीयांचं अभिनंदन. भारताची लसीकरण मोहीम इतक्या वेगाने आणि मोठ्या प्रमाणावर यशस्वी करण्यात सहकार्य करणाऱ्या सर्वांबद्दल मला अभिमान वाटतो. या लसीकरण मोहिमेमुळे कोविड -19 विरोधातला जागतिक लढा आणखी मजबूत व्हायला मदत होईल.
संपूर्ण लसीकरण प्रक्रियेत देशवासीयांनी विज्ञानावर आपला विश्वास दाखवला. आपले डॉक्टर, परिचारिका, पहिल्या फळीतले कर्मचारी, वैज्ञानिक, संशोधक आणि उद्योजक यांनी सुरक्षित भूमी ठेवण्यात मोठे योगदान दिले.मी त्यांच्या धैर्याचं आणि अथक परिश्रमाचे कौतुक करतो.Jaydevi PS/V.Yadav/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
विद्यार्थ्यांच्या मानसिक आरोग्य आणि कल्याणासाठी मनुष्यबळ विकास मंत्रालयाचा 'मनोदर्पण' उपक्रमाला निशंक यांच्या हस्ते सुरुवात
नवी दिल्ली, 21 जून 2020
केंद्रीय मनुष्यबळ विकास मंत्री, रमेश पोखरियाल ‘निशंक’ यांनी आज नवी दिल्लीत विद्यार्थ्यांना त्यांच्या मानसिक आरोग्यासाठी आणि कल्याणासाठी मानसिक-सामाजिक आधार देण्याच्या उद्देशाने मनुष्यबळ विकास मंत्रालयाच्या मनोदर्पण उपक्रमाचा शुभारंभ केला. मनुष्यबळ विकास राज्यमंत्री संजय धोत्रे हे देखील या कार्यक्रमाला उपस्थित होते. उच्च शिक्षण विभागाचे सचिव अमित खरे; शालेय शिक्षण आणि साक्षरता सचिव, अनिता करवल आणि मंत्रालयाचे वरिष्ठ अधिकारी यावेळी उपस्थित होते. अनिता करवाल यांनी या कार्यक्रमात या उपक्रमाबद्दल सविस्तर सादरीकरण केले.
मनोदर्पण उपक्रमाचा एक भाग म्हणून, रमेश पोखरियाल ‘निशंक’ यांनी मनुष्यबळ विकास मंत्रालयाच्या पोर्टलवर मनोदर्पणचे विशेष खास वेबपेज, राष्ट्रीय टोल-फ्री हेल्पलाईन  आणि मनोदर्पण संबंधी एक पुस्तिका प्रकाशित केली.
याप्रसंगी बोलताना रमेश पोखरियाल ‘निशंक’ म्हणाले की कोविड-19 हा काळ जगभरातील प्रत्येकासाठी एक आव्हानात्मक काळ आहे. ही जागतिक महामारी केवळ एक गंभीर वैद्यकीय समस्या नाही तर सर्वांसाठी मिश्र भावना आणि मानसिक-सामाजिक तणाव देखील आहे. विशेषतः मुले आणि पौगंडावस्थेतील मुलांच्या बाबतीत अनेकदा मानसिक आरोग्याबद्दल समस्या उदभवतात. लहान मुले आणि पौगंडावस्थेतील मुले अधिक असुरक्षित असू शकतात आणि इतर भावनिक आणि वर्तनाशी संबंधित अनेक समस्यांसह त्यांना अति ताणतणाव, चिंता आणि भीतीचा अनुभव देखील येऊ शकतो.
मंत्रालयाने 'मनोदर्पण' नावाचा उपक्रम हाती घेतला आहे, ज्यामध्ये कोविड प्रादुर्भावाच्या काळात विद्यार्थ्यांना त्यांच्या मानसिक आरोग्य आणि कल्याणसाठी मानसिक-सामाजिक मदत पुरवण्यासाठी विविध प्रकारच्या उपक्रमांचा समावेश आहे. कोविड-19 लॉकडाऊन दरम्यान आणि त्यानंतर मानसिक आरोग्याच्या समस्या आणि विद्यार्थ्यांना भेडसावणाऱ्या चिंतांवर लक्ष ठेवण्यासाठी आणि प्रोत्साहन देण्यासाठी तसेच मानसिक आरोग्य आणि मानसिक-सामाजिक पैलूबाबत समुपदेशन सेवा, ऑनलाईन संसाधने आणि हेल्पलाइनच्या माध्यमातून मदत पुरवण्यासाठी शैक्षणिक, मानसिक आरोग्य आणि मानसिक -सामाजिक विषयांमधील तज्ञांचा एक कृतीगट स्थापन करण्यात आला आहे अशी माहिती पोखरीयाल यांनी दिली.
पंतप्रधान नरेंद्र मोदी यांनी आत्मनिर्भर भारत अभियान सुरू केले आणि मानवी भांडवल बळकट करण्यासाठी आणि उत्पादकता वाढवण्यासाठी तसेच शिक्षण क्षेत्रात प्रभावी सुधारणा आणि उपक्रम राबवण्याच्या उद्देशाने मनोदर्पण उपक्रमाचा या अभियानात समावेश करण्यात आला आहे असे निशंक म्हणाले.
ते पुढे म्हणाले की ‘मनोदर्पण’ नावाचे वेबपेज मनुष्यबळ विकास मंत्रालयाच्या संकेतस्थळावर तयार करण्यात आले आहे. या वेबपेजमध्ये मानसिक-सामाजिक मदतीसाठी सूचना, व्यावहारिक सल्ला, पोस्टर्स, पॉडकास्ट्स, व्हिडिओ, वारंवार विचारले जाणारे प्रश्न आणि ऑनलाइन शंका प्रणाली यांचा समावेश आहे. राष्ट्रीय टोल फ्री हेल्पलाईन  देखील स्थापन करण्यात आली आहे. या अनोख्या हेल्पलाइनचे अनुभवी समुपदेशक / मानसशास्त्रज्ञ आणि इतर मानसिक आरोग्य व्यावसायिकांच्या गटाद्वारे व्यवस्थापन केले जाईल आणि कोविड-19 परिस्थितीच्या नंतरही सुरु राहील. या हेल्पलाईनच्या माध्यमातून विद्यार्थ्यांना त्यांचे मानसिक आरोग्य आणि मानसिक-सामाजिक समस्यांबाबत टेली-कौन्सेलिंग पुरवले जाईल.
मनोदर्पण संकेतस्थळासाठी या लिंकवर क्लिक करा: http://manodarpan.mhrd.gov.in/
पीपीटी पाहण्यासाठी येथे क्लिक कराB.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अन्न प्रक्रिया उदयोग मंत्रालय
आयवायओएम अर्थात आंतरराष्ट्रीय भरड धान्य वर्ष आणि मेगा फूड इव्हेंट 2023 शी संबंधित विषयांवर अन्नप्रक्रिया उद्योग मंत्रालयाचे सचिव  यांची निवासी आयुक्तांबरोबर बैठक
एफपीआय  अर्थात अन्नप्रक्रिया उद्योग मंत्रालयाच्या सचिवांनी गुरुवारी 8 डिसेंबर 2022 रोजी सकाळी 11:00 वाजता निवासी आयुक्तांसोबत बैठक घेतली. प्रस्तावित मेगा फूड इव्हेंटसाठी मंत्रालयाच्या कृती आराखड्याची राज्ये/केंद्रशासित प्रदेशांना माहिती देणे आणि सहकार्याच्या संभाव्य क्षेत्रांवर चर्चा करणे हा या बैठकीचा मुख्य उद्देश होता.
आपल्या मुख्य भाषणादरम्यान, एफपीआय सचिव यांनी निवासी आयुक्तांना  माहिती दिली की, हा मेगा इव्हेंट ऑक्टोबर 2023 मध्ये आयोजित केला जाईल आणि मंत्रालयाने यापूर्वी आयोजित केलेल्या कार्यक्रमापेक्षा खूप मोठ्या प्रमाणावर त्याची कल्पना केली जात आहे. हा कार्यक्रम राज्ये आणि केंद्रशासित प्रदेशांना राज्य / केंद्रशासित प्रदेश-विशिष्ट संधी प्रदर्शित करण्यासाठी, जागतिक आणि स्थानिक व्यावसायिक, पुरवठादार, खरेदीदार आणि सहयोग करणारे तंत्रज्ञान प्रदाते यांच्याशी संवाद साधण्यासाठी आणि अन्न प्रक्रिया आणि अन्न किरकोळ क्षेत्र मूल्य शृंखलामध्ये गुंतवणूक आणि स्रोतांमध्ये स्वारस्य निर्माण करण्यासाठी एक व्यासपीठ प्रदान करेल.
सर्व राज्ये / केंद्रशासित प्रदेशांना हा कार्यक्रम यशस्वी करण्यासाठी अभिप्राय / सूचना शेअर करण्याची विनंती करण्यात आली होती. त्यांना या कार्यक्रमात सक्रियपणे सहभागी होण्यासाठी तसेच या मेगा फूड इव्हेंटमध्ये वरिष्ठ धोरण निर्माते, कृषी-खाद्य कंपन्या, अन्नप्रक्रिया उद्योग FPO/ स्वयंसहायता गटांना आणि सर्व संबंधित भागधारकांचा सहभाग सुनिश्चित करण्यासाठी जागरूकता निर्माण करण्यासाठी मंत्रालयाला पाठिंबा देण्याची विनंती करण्यात आली.
सहभागींना असेही सांगण्यात आले की ‘आंतरराष्ट्रीय भरड धन्य वर्षाचा’ भाग म्हणून, मंत्रालयाकडून भरडधान्य आणि भरडधान्यावर आधारित मूल्यवर्धित उत्पादनांच्या अनेक फायद्यांविषयी जागरूकता निर्माण करण्यासाठी अनेक उपक्रमांची योजना आखली जात आहे.
सर्व सहभागी निवासी आयुक्तांनी  वर्ष 2023 मधील सर्व नियोजित उपक्रमांमध्ये आणि मेगा फूड इव्हेंट 2023 दरम्यान अन्न प्रक्रिया उद्योग मंत्रालयाला पाठिंबा देण्याचे आश्वासन दिले. या संदर्भातल्या काही सूचना/अभिप्रायांमध्ये, मेगा फूड इव्हेंटच्या केंद्रित मोहिमेची गरज तसेच देशांतर्गत आणि आंतरराष्ट्रीय प्रदर्शनांमध्ये भरड धान्यांचे फायदे सांगण्याची गरज, राज्यांच्या राजधानीत नियोजित परिषदा आणि प्रदर्शना व्यतिरिक्त जिल्हास्तरीय शिखर परिषदांचे आयोजन करणे जे आपल्या पारंपारिक पैलूंचे प्रदर्शन करण्यासाठी लहान उद्योजक, अन्नप्रक्रिया उद्योग, स्वयंसहायता गटांना  सहभागी होण्यास मदत करतील; त्याचबरोबर या भव्य इव्हेंटच्या जाहिरातीसाठी पर्यटन उद्योगाशी संभाव्य सहकार्य घेणे या बाबींचा समावेश होता.
या बाबतीत गुंतवणूक सुविधा सेल  ला सूचित करण्यात आले आहे की, कार्य योजना लागू करण्यासाठी राज्ये आणि केंद्रशासित प्रदेशांशी समन्वय साधावा आणि राज्ये/केंद्रशासित प्रदेशांचा सक्रिय सहभाग निश्चित करण्यासाठी आवश्यक समर्थन सुनिश्चित करा.
अन्नप्रक्रिया उद्योग मंत्रालयाचे सचिव  यांनी सर्व राज्ये आणि केंद्रशासित प्रदेशांना भारतीय अन्न प्रक्रिया क्षेत्राचे सामर्थ्य दाखवण्यासाठी मंत्रालयाशी संलग्न होण्यासाठी तसेच मेगा इव्हेंटचा जास्तीत जास्त लाभ घेण्यासाठी सक्रियपणे सहभागी होण्याचे आवाहन केले.
गृह मंत्रालय
राज्य आपत्ती प्रतिसाद निधीचे  व्यवस्थापन
राज्य आपत्ती प्रतिसाद निधी  भारतीय राज्यघटनेच्या अनुच्छेद 280 अंतर्गत स्थापन केलेल्या वित्त आयोगांच्या शिफारशीनुसार प्रशासित केला जातो. एसडीआरएफकडून राज्य सरकारला १२ अधिसूचित आपत्तींपैकी कोणत्याही आपत्तीतील बाधितांच्या मदतीसाठीचा खर्च भागविण्यासाठी प्रस्थापित कार्यपद्धतीनुसार आर्थिक सहाय्य पुरवले जाते.
तथापि, देशात कोविड -19चा प्रसार लक्षात घेता आणि जागतिक आरोग्य संघटनेने  कोविड -19 ला महामारी म्हणून घोषित केल्यानंतर, केंद्र सरकारने 14 मार्च ,2020 रोजी च्या पत्राद्वारे विशेष एकवेळ वितरण करून,  अलगीकरणाच्या उपायोजना , नमुना संकलन आणि तपासणी आणि  कोविड -19 निवारणासाठी आवश्यक उपकरणे / प्रयोगशाळा खरेदी यांसारख्या प्रतिबंधक उपायोजना करण्यासाठी एस.डी.आर.एफ. अंतर्गत मर्यादित सहाय्य करण्याच्या उद्देशाने, कोविड -19ला अधिसूचित आपत्ती मानण्याचा निर्णय घेतला. त्यांनतर परप्रांतीय कामगारांच्या समस्येवर उपाययोजना म्हणून लॉकडाऊनमुळे अडकलेल्या परप्रांतीय कामगारांसह बेघर लोकांसाठी मदत शिबिरे उभारणी आणि खाद्यान्न पुरवण्यासाठी एसडीआरएफच्या वापराला केंद्र सरकारने २, मार्च, २०२० रोजी परवानगी दिली. 23 सप्टेंबर, 2020 रोजी, केंद्र सरकारने रुग्णालयांमध्ये ऑक्सिजन निर्मिती आणि साठवणूक कक्ष निर्माण करण्यासाठी, रुग्णांच्या वाहतुकीसाठी रुग्णवाहिका सेवा बळकट करणे आणि प्रतिबंधीत क्षेत्र स्थापन करणे, कोविड 19 उपचार केंद्र स्थापन करण्यासाठी एसडीआरएफच्या वापरला परवानगी दिली.
एसडीआरएफअंतर्गत परवानगी असलेल्या प्रतिबंधक उपाययोजनांसाठी, राज्य सरकारांना 2019-20 या आर्थिक वर्षात एसडीआरएफच्या वार्षिक वितरणाच्या 35% पर्यंत निधी खर्च करण्याची अनुमती देण्यात आली.आर्थिक वर्ष 2020-21 मध्ये 35% ची मर्यादा वाढवून ती 50% करण्यात आली. पुढे देशातील कोविड रुग्णांची वाढ लक्षात घेता, आर्थिक वर्ष 2021-22. मध्ये कोविड -19 प्रतिबंधक उपाययोजनांसाठी एसडीआरएफच्या वार्षिक वितरणाच्या 50% पर्यंत निधी राज्यांना वापरण्यास केंद्र सरकारने राज्य सरकारांना मंजुरी दिली.
2021-22 मध्ये एसडीआरएफमधील केंद्र सरकारचा हिस्सा असलेला 8,873.60 कोटी रुपयांचा पहिला हप्ता सर्व राज्यांना 29 एप्रिल, 2021.रोजी आगाऊ देण्यात आला.
कोविड -19 प्रतिबंधक उपाययोजनांसाठी एसडीआरएफ वितरणाच्या 50% पर्यंतच्या खर्चाची मर्यादा कोणत्याही अधिसूचित आपत्तींच्या वेळी मदत उपाययोजना पुरवण्यासाठी राज्य सरकारांकडे पुरेसा निधी उपलब्धता सुनिश्चित करण्यासाठी निश्चित करण्यात आली असून यासाठी हा वैधानिक निधी स्थापन करण्यात आला आहे. कोविड -19 चा सामना करण्याच्या दृष्टीने, हा निधी नियमित देण्यात आला असून अजूनही राष्ट्रीय आरोग्य अभियानांतर्गत राज्यांना या निधीचा पुरवठा होतो आहे. राज्य सरकारच्या स्त्रोतांना पूरक म्हणून एसडीआरएफच्या मदतीला अनुमती आहे.
असे, गृह राज्यमंत्री श्री नित्यानंद राय यांनी आज लोकसभेत एका प्रश्नाच्या लेखी उत्तरात सांगितले.
संरक्षण मंत्रालय
व्हाइस अॅडमिरल अतुल आनंद यांनी लष्करी व्यवहार विभागाचे अतिरिक्त सचिव म्हणून स्वीकारला पदभार
नवी दिल्ली, 3 जुलै 2023
लष्करी व्यवहार विभागाचे अतिरिक्त सचिव म्हणून व्हाइस अॅडमिरल अतुल आनंद यांनी 03 जुलै 2023 रोजी पदभार स्वीकारला. यापूर्वी या पदावर लेफ्टनंट जनरल अनिल पुरी होते, ते 28 फेब्रुवारी 2023 रोजी सेवानिवृत्त झाले.
व्हाइस अॅडमिरल अतुल आनंद यांची 01 जानेवारी 1988 रोजी भारतीय नौदलाच्या कार्यकारी शाखेत नियुक्ती झाली होती . ते राष्ट्रीय संरक्षण प्रबोधिनी ; डिफेन्स सर्व्हिसेस कमांड अँड स्टाफ कॉलेज, मीरपूर  आणि नवी दिल्लीतील राष्ट्रीय संरक्षण महाविद्यालयाचे माजी विद्यार्थी आहे. त्यांनी आशिया प्रशांत सुरक्षा अभ्यास केंद्र, हवाई, अमेरिका येथे अत्याधुनिक संरक्षण सहकार्य अभ्यासक्रम देखील पूर्ण केला आहे.
अति विशिष्ट सेवा पदक  आणि विशिष्ट सेवा पदक  प्राप्त, व्हाइस अॅडमिरल अतुल आनंद यांना त्यांच्या कारकिर्दीत, टॉरपीडो रिकव्हरी वेसल INTRV A72 सह; क्षेपणास्त्र जहाज आयएनएस चातक; सशस्त्र नौदल जहाज आयएनएस खुकरी आणि विनाशिका आयएनएस मुंबईच्या कमांडसह अनेक महत्त्वाच्या पदावर कार्य केले आहे. त्यांनी शारदा, रणविजय आणि ज्योती या भारतीय नौदलाच्या जहाजांचे दिशादर्शन अधिकारी म्हणूनही काम केले आहे आणि सी हॅरियर स्क्वाड्रन आयएनएएस 300चे दिशादर्शक अधिकारी आणि विनाशिका आयएनएस दिल्लीचे ते कार्यकारी अधिकारी होते. सहसंचालक, कर्मचारी आवश्यकता; संरक्षण सेवा कर्मचारी महाविद्यालय, वेलिंग्टन येथे कर्मचार्यांना संचालित करणे; संचालक, नौदल मोहिमांचे संचालक आणि नौदल गुप्तवार्ता  विभागाचे संचालक या महत्वाच्या पदांची जबाबदारी त्यांनी पार पाडल्या आहेत.
त्यांनी संरक्षण मंत्रालयाच्या  एकात्मिक मुख्यालयात, नौदल मोहिमांचे प्रधान संचालक आणि रणनीती, संकल्पना आणि परिवर्तन विभागाचे प्रधान संचालक म्हणूनही काम केले आहे. ध्वज अधिकारी म्हणून, त्यांनी नौदल कर्मचारी  सहाय्यक प्रमुख; राष्ट्रीय संरक्षण प्रबोधिनी, खडकवासला येथे उप कमांडंट आणि मुख्य प्रशिक्षक; महाराष्ट्र नौदल क्षेत्राचे ध्वज अधिकारी कमांडिंग; ध्वज अधिकारी कमांडिंग कर्नाटक नौदल कार्यक्षेत्र आणि नौदल मोहिमांचे महासंचालक म्हणूनही काम केले आहे.S.Bedekar/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 72
महिला आणि बालविकास मंत्रालय
महिला आणि बालविकास मंत्रालय ‘स्वच्छता ही सेवा’ अभियानाचा भाग म्हणून उद्या ‘एक तारीख, एक घंटा, एक साथ” उपक्रम राबवणार
या अभियानाअंतर्गत 29000 उपक्रमांचे नियोजन; अंगणवाडी केंद्र, वन स्टॉप केंद्र, आणि ‘एनआयपीसीसीडी’च्या कार्यालयात होणार कार्यक्रम
स्वच्छ भारत अभियानाला 9 वर्षे पूर्ण झाल्याबद्दल देशभरात राबवल्या जाणाऱ्या, ‘स्वच्छता ही सेवा’ अभियानाचा भाग म्हणून, महिला आणि बालकल्याण मंत्रालय उद्या ‘एक तारीख, एक घंटा, एक साथ’ हा उपक्रम राबवणार आहे. हे अभियान एक ऑक्टोबर 2023 रोजी, 10 वाजता एक तासासाठी राबवले जाणार आहे.
स्वच्छ भारत अभियान की केंद्रीय गृहनिर्माण आणि नागरी व्यवहार मंत्रालयाची एक पथदर्शी योजना असून, या अंतर्गत, ‘स्वच्छता ही सेवा’ कार्यक्रम राबवला जातो. यंदाचा, स्वच्छता ही सेवा-2023 उपक्रम, 15 सप्टेंबर ते 2 ऑक्टोबर 2023 दरम्यान राबावला जाणार आहे. या उपक्रमाची संकल्पना, श्रमदान आणि लोकसहभागातून कचरा स्वच्छतेच्या दृश्य परिणामांच्या माध्यमातून, ‘कचरामुक्त भारत’ अशी आहे. सामुदायिक सहभागातून स्वच्छताविषयक उपक्रम राबवले जातील, याची खात्री करत, महिला आणि बालकल्याण विभाग या अभियानयाचे प्रत्यक्ष जमिनीवर दृश्य परिणाम दाखवण्यासाठी कटिबद्ध आहे.
या उपक्रमात, देशभरातील 15 लाखांहून अधिक लोकांचा सहभाग असेल, अशी अपेक्षा करत, महिला आणि बालविकास मंत्रालयाने 29000 हून अधिक कार्यक्रमांचे नियोजन केले आहे. "एक तारीख, एक घंटा, एक साथ" मोहिमेचा एक भाग म्हणून मंत्रालयांतर्गत अंगणवाडी केंद्रे, वन स्टॉप केंद्रे आणि राष्ट्रीय सार्वजनिक सहकार आणि बाल विकास संस्था च्या कार्यालयांमधे स्वच्छता अभियान राबवले जाणार आहे.
या स्वच्छता मोहिमांमध्ये प्रामुख्याने राज्ये आणि केंद्रशासित प्रदेशांच्या ग्रामीण आणि शहरी भागात अंगणवाडी केंद्रांजवळील सार्वजनिक जागा, बस आणि रेल्वे स्थानके, समुद्रकिनारे, पर्यटन स्थळे, नदी किनारे, घाट, नाले इत्यादी सार्वजनिक स्थळी स्वच्छता मोहीम राबवली जाईल. शिवाय, लहान मुले, गरोदर आणि स्तनदा मातांमध्ये स्वच्छतेबाबत जागरुकता निर्माण करण्यासाठी अंगणवाडी केंद्रांमध्ये विशेष मोहिमेचे आयोजन करण्यात आले आहे. या मोहिमेसाठी लोकांकडून मिळणाऱ्या उत्स्फूर्त सहभागातून समाजाच्या विविध क्षेत्रातील नागरिकांची स्वच्छ आणि निरोगी वातावरण निर्माण करण्याविषयीची वचनबद्धता अधोरेखित होत आहे.
युवा व्यवहार आणि क्रीडा मंत्रालय
एनसीओई, बेंगळुरुमधील पाच कोविड बाधित खेळाडूंच्या प्रकृतीत सुधारणा
खेळाडूंची उत्तम देखभाल
नवी दिल्ली, 8 ऑगस्ट 2020
एनसीओई, बेंगळुरु येथील पाच हॉकी खेळाडू 7 ऑगस्ट रोजी केलेल्या चाचणीत पॉझिटीव्ह आढळून आले होते, आता त्यांची प्रकृती उत्तम आहे. भारतीय क्रीडा प्राधिकरणाचे डॉक्टर आणि राज्य सरकारने नियुक्त केलेले एक डॉक्टर त्यांच्यावर उपचार करत आहेत. तसेच मणिपाल रुग्णालयांच्या तज्ज्ञ डॉक्टरांचेही या खेळांडूवर लक्ष आहे. राज्य सरकारने नियुक्त केलेले डॉक्टर अविनाश एच. आर यांनी सांगितले की, “पाचही खेळाडूंचे तापमान, ऑक्सिजन पातळी नियमितपणे तपासली जात आहे, सर्वांमध्ये सौम्य लक्षणे दिसून आली आहेत. पाचपैकी एकालाच ताप आहे. आम्ही त्यांना रोगप्रतिकारक शक्ती आणि इतर पूरक औषधे देत आहोत. त्यांची प्रकृती बरी होईपर्यंत नियमांनूसार नियमित तपासणी केली जाईल.
या पाच खेळाडूंच्या देखरेखीसाठी एसएआयने दोन अधिकाऱ्यांची नियुक्ती केली आहे. भारतीय हॉकी संघाचे प्रशिक्षक ग्रॅहम रीड म्हणाले की, “आपण या पाच खेळाडूंच्या नियमित संपर्कात असून, त्यांची प्रकृती सध्या उत्तम आहे. एसएआय त्यांची उत्तम काळजी घेत आहे. नियमित भोजनाव्यतिरिक्त या खेळाडूंच्या आवडीच्या भोजनाची व्यवस्था करण्यात आली आहे. खेळाडू यामुळे आनंदी आहेत.”B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
पंतप्रधान कार्यालय
पंतप्रधानांच्या अध्यक्षतेखाली उद्या ‘प्रगती’ बैठक
नवी दिल्ली, 21 जानेवारी 2020
पंतप्रधान नरेंद्र मोदी यांच्या अध्यक्षतेखाली 22 जानेवारी 2020 रोजी 32 वी ‘प्रगती’ बैठक होणार आहे.
या आधीच्या 31 बैठकांमधून पंतप्रधानांनी 12 लाख कोटींहून अधिक मूल्यांच्या प्रकल्पांचा आढावा घेतला आहे. 2019 मध्ये झालेल्या प्रगती बैठकीत 16 राज्ये आणि जम्मू व काश्मीर केंद्रशासित प्रदेश इथल्या 61,000 कोटी रुपयांच्या 9 प्रकल्पांबाबत चर्चा करण्यात आली. परदेशात काम करत असलेल्या भारतीय नागरिकांचे तक्रार निवारण, राष्ट्रीय कृषी बाजार, आकांक्षित जिल्हे, पायाभूत सुविधा विकास कार्यक्रम आणि उपक्रम याबाबतही चर्चा झाली.
पंतप्रधानांनी 25 मार्च 2015 रोजी बहुउद्देशीय आणि बहुपद्धत शासन मंच ‘प्रगती’ची सुरुवात केली. सामान्य माणसाच्या तक्रारीची दखल घेण्याच्या उद्देशाने एकात्मिक आणि संवादात्मक हा मंच आहे. केंद्र सरकार तसेच राज्यांच्या महत्वाच्या उपक्रमांचा आणि प्रकल्पांचा आढावा आणि देखरेखही ‘प्रगती’ मंचाच्या माध्यमातून होते.
B.Gokhale/S.Kakade/P.Malandkar
(Visitor Counter : 78